মহানগৰীয়া জীৱনত প্ৰতিগৰাকী মানুহৰ চিনাকি নাম তেওঁ! তেওঁ যেতিয়া কথা কয়, এনে লাগে যেন কণ্ঠৰে শব্দ নহয়, মুকুতা সৰিছে! তেওঁ খিলখিলাই উঠিলে নিগৰি পৰে মুকুতা মাণিক, ৰাজপথত তেওঁৰ কথাৰ যাদুত মন্ত্ৰ মুগ্ধ সমস্ত ট্ৰেফিক!! ৰাইজ, এইবাৰৰ আমাৰ অতিথি, অসমৰ এফ এম চেনেলৰ আটাইতকৈ অভিজ্ঞ আৰু জনপ্ৰিয় আৰ, জে সুজিতা!! ফটাঢোল : সুজিতা বা, বেলেগ প্ৰশ্নলৈ যোৱাৰ আগতে আপোনাক সুধি লওঁ, আপোনাৰ জন্মই কি আৰ.জে হোৱাৰ বাবে হৈছে? মানে আমি জানিব বিচাৰোঁ মানুহৰ মাতটো ইমান ধুনীয়া আৰু মিঠা কেনেকৈ হ'ব পাৰে?
ফটাঢোল ই-আলোচনীৰ শাৰদীয় সংখ্যাৰ সাক্ষাৎকাৰৰ অতিথি হিচাপে আমি এইবাৰ কাষ চাপিছিলোঁ জনপ্ৰিয় কণ্ঠশিল্পী, সদাহাস্যময়ী, আমাৰ সকলোৰে অতি মৰমৰ মৌচুমী চহৰীয়া বাইদেউৰ। যোৱা ২১ ছেপ্টেম্বৰ তাৰিখে বাইদেউৰ লগত আগতীয়াকৈ হোৱা যোগাযোগৰ পৰিপ্ৰেক্ষিতত ফটাঢোল পৰিয়ালৰ ফালৰ পৰা তেখেতৰ কাহিলিপাৰাস্থিত ফ্লেটত আমি গধূলি প্ৰায় ৫ঃ৩০ বজাত উপস্থিত হৈছিলোঁ। স্বভাৱসুলভ হাঁহিটোৰে তেখেতে আমাক সম্ভাষণ জনাই ভিতৰলৈ মাতি নি বহিবলৈ দিলে। ফটাঢোল : নমস্কাৰ বাইদেউ, ফটাঢোল পৰিয়ালৰ তৰফৰ পৰা আপোনাক আন্তৰিক ধন্যবাদ জ্ঞাপন কৰিলোঁ আপোনাৰ বহুমূলীয়া সময়ৰ পৰা কিছু সময় আমাৰ কাৰণে উলিয়াই দিয়াৰ বাবে।
চলিত মাহৰ ১৭ তাৰিখ শনিবাৰে সন্ধিয়া আমাৰ আলোচনীৰ সাক্ষাৎকাৰ শিতানৰ বাবে ফটাঢোলৰ তৰফৰ পৰা এইমাহৰ অতিথি হিচাপে কিছু কথা পাতিবলৈ অসমৰ এগৰাকী আগশাৰীৰ অভিনেত্ৰী গীতাৱলী ৰাজকুমাৰী বাইদেউৰ কাষ চাপিছিলোঁ। অসমীয়া বোলছবি জগত তথা টেলিভিছনৰ পৰ্দাত দেখি থকা বাইদেউৰ চিৰসেউজ হাঁহিটি দেখি আমাৰ মন ভৰি পৰিছিল। তেওঁৰ জীৱনৰ কিছু কথা পাতি এটি মনোৰম সন্ধিয়া পাৰ কৰিছিলোঁ। তাৰেই কিছু আভাস আমি পাঠকসমাজৰ সমুখত তুলি ধৰিবলৈ যত্ন কৰিলোঁ। ফটাঢোল : গীতাৱলী বা আপোনাক নমস্কাৰ জনাইছোঁ আমাৰ ফটাঢোল গ্ৰুপ আৰু ফটাঢোল ই-আলোচনীৰ তৰফৰ পৰা।
